[Video] Petroljoggies kap dit wéér uitŉ Groep petroljoggies van die Wes-Kaap het motoriste met nóg ŉ “kitsskare” vermaak (‘n Skermskoot uit die video) ŉ Groep petroljoggies van die Wes-Kaap het motoriste met nóg ŉ “kitsskare” vermaak – dié keer by ŉ vulstasie langs die N1 op die maat van Mandoza se “Nkalakatha”-treffer. ŉ Video van dié groep petroljoggies van die Winelands Engen-vulstasie naby Kaapstad het die afgelope naweek opslae gemaak op sosiale media. In dié video kan gesien word hoe motoriste eers verbaas toekyk en dan hul selfoonkameras uithaal om die “kitsskare” – ŉ openbare byeenkoms waar mense spontaan in groepe bymekaarkom en dikwels op ŉ ongewone of skynbaar onvoorbereide manier in die publiek begin dans – af te neem. Die video is al meer as 850 000 keer gekyk en teen Maandagmiddag sowat 25 000 keer op sosiale media gedeel. “Dís mos nou wie en wat Suid-Afrika regtig is,” het Carla Mackenzie op sosiale media laat hoor. “Ek is mal hieroor! Dit is fantasties. As jy lief is vir dít wat jy doen, doen dit met liefde en doen dit goed – nes dié mans,” het Yvette Venter geskryf. ŉ Ander video van ŉ groep mense, wat joggies van dié maatskappy en lede van die publiek insluit, het ook in Augustus verlede jaar opslae gemaak. https://www.facebook.com/lailanewsie/videos/2023782991188132/